***Паважаныя бацькі!***

***Мы прапануем вам ў выхадныя дні адправіцца ў падарожжа разам са сваімі дзецьмі і выканаць пэўныя заданні. Сям’я, якая выканае ўсе заданні, атрымае прыз.***

***Легенда для дзіцяці: расліны і жывёлы баяцца, што іх зачаруе злая фея, і просяць дапамогі. А каб дапамагчы, патрэбна схадзіць да іх у госці і выканаць усе перашкоды, якія сустрэнуцца на шляху.***

**Маршрут №1. «Клуб аматараў хатніх жывёл»**

Час прыёму гасцей з 18.00 да 20.00.

З сабой узяць патрэбна фотаапарат.

Аб’ект №1. У госці да коз в.Траянаўка (Аўхімовіч І.В.).

Аб’ект №2.Знаёмства з марскімі свінкамі в.Траянаўка (Арлова Т.І.)

Аб’ект №3.А хто тут жыве? А жывуць тут розныя пароды курэй, індзюкі, перапёлкі, сабакі, каты, папугаі, шыншылы і козы,парсюкі.

Аб’ект №4.Аг.Маісееўшчына (Паўлава А.В.)

***Па прыбыцці на аб’екты прапануйце дзеціцяці пагуляць у гульні:***

1. **“Апішы жывёлу”**

Дзеці павінны адгадаць, пра якую жывёлу ідзе размова. Бацькі гавораць апісанне, а дзеці адгадваюць. Потым наадварот—дзеці апісваюць жывёлу, а бацькі адгадваюць.

1. **“Самая незвычайная жывёла”**

Дзеці павінны адказаць на пытанні:  
- чаму ў гэтай жывёлы такое імя?

- без чаго гэта жывёла не магла б жыць?  
- які характар у гэтай жывёлы?  
- што ў гэтай жывёлы самае незвычайнае?  
Дома дзеці павінны намаляваць жывёлу, якая больш спадабалася.

**3. “Характары”**  
Адказаць:  
- якая дамашняя жывёла самая галоўная?  
- а хто самы хітры?  
- а хто самы моцны?  
- а хто самы добры?

**4. “Пірог для жывёл”**

Дома, пасля шпацыру бацькі прапануюць дзецям спекчы пірог жывелам. Для гэтага яны павінны прыдумаць рэцэпт, а бацькі запісаць яго. Усе рэцэпты складваем у сшытак і атрымаецца “Кулінарная кніга для жывёл”. Кнігу можна прэзентаваць дзецям у дзіцячым садку пасля шпацыру.

**5. “Дом для маёй любімай жывёлы”**

Дома, пасля шпацыру кожнае дзіця малюе і апісвае дом для жывёлы. Ён павінен падумаць, якая ўгэтым доме будзе мэбля, які посуд і г.д.

***Прапануйце дзіцяці паслхуць мастацкае слова:***

Кукарэку, певунок,

Залаценечкі чубок,

Пад паветачку пайшоў,

Курку-рабку там знайшоў.

Пачаў курку пытаць,

Ці ўмее чытаць.

— Не чытаю, не пішу,

Толькі яйкі нясу.

Штодзень дзецям нашу

Аж па цэламу кашу

Па надворку певень ходзіць,

За сабою куры водзіць

I крычыць:

— Сюды! Сюды!

Як кіўне ён галавою,

Сыплюць куры чарадою

— Як адна бягуць туды.

А калі хто кур пужае,

Певень грозна загукае:

— Хто такі там? Хто такі?

Жыло на свеце куранятка. Яно было маленечкае. Вось такое. Але куранятка думала, што яно вельмі вялікае. І калі шпацыравала па двары, пыхліва задзірала галаву ўгару. Вось так! І была ў яго мама, якую клікалі Чубатка. Мама была вось такая. Яна вельмі любіла куранятка і карміла яго чарвякамі. І былі чарвякі вось такія. Неяк раз наляцеў на Чубатку чорны кот. І выгнаў яе з двара. А быў кот вось такі. Засталося куранятка ля плота адно. Раптам бачыць — узляцеў на плот певень, выцягнуў шыю — вось так — і на ўсё горла закрычаў: — Ку-ка-рэ-ку! — І паважна азірнуўся па баках. — Ці ж я не зух, ці ж я не чабятух! Кураняці гэта спадабалася. Яно таксама выцягнула шыю — вось так — і колькі было моцы запішчэла: — Пі-пі-пі-пі-пі! Я таксама зух! Я таксама чабятух! Але спатыкнулася і плюхнулася ў лужыну. Вось так. У лужыне сядзела жабка. Яна ўбачыла куранятка і засмяялася: — Ха-ха-ха! Ква-ква-ква! Далёка табе да пеўніка! А была жабка вось такая. Тут да кураняці падбегла мама. Яна пашкадавала і прылашчыла яго. Вось так.

Ой, які прыгожы мой Цюцік, што завецца Бой,

З чорнай спінкай, сівы ледзь

I калматы, як мядзведзь.

Поўсць ягоная, як шоўк,

Зубы шчэрыць ён, як воўк,

А кудлатка-галава Сапраўды, нібы у льва.

Ды вы, дзетачкі, смялей!

Вельмі любіць Бой дзяцей.

У любы прыходзьце час,

Не пакрыўдзіць цюцік вас.

Белым хвосцікам махне,

Рукі ветліва лізне: «Не пабруджу вас, не-не!

Лапкі белыя ў мяне!..

Мушу вам яшчэ сказаць,

Лапку ўмею падаваць!.»

Вось які разумны мой Верны, шчыры цюцік Бой!